高甲 (嘉靖進士)

高甲（），字一卿，號西川，大寧都司保定中衛人，官籍，明朝政治人物。

 生平 
嘉靖二十五年（1546年）丙午科順天鄉試第一百八名舉人，三十八年（1559年）中式己未科會試第一百四十八名，三甲第一百九十六名進士。授安慶府推官，四十三年（1564年）七月選授南京浙江道試御史，四十四年（1565年）五月實授，奉命督理糧儲，隆慶二年（1568年）出為台州府知府，四年（1570年）十月考察，以才力不及降調。起補忻州判官，歷升大同府推官、南京戶部主事、南京戶部河南司郎中，養病歸里，萬曆九年（1581年）卒於家，享年六十三歲《明南京户部河南司郎中前監察御史高公同配封孺人齊氏合葬墓誌銘》賜進士第進階中議大夫資治尹原河南按察司副使前南京浙江道監察御史劉行素撰賜進士第中憲大夫欽差巡撫延绥等處地方贊理軍務都察院右佥都御史王汝梅書賜進士第中憲大夫陕西按察司副使前山東道监察御史劉堯卿篆公諱甲，字一卿，西川其别號也。先河南武安人，永樂初，高祖玘携配张氏，應募軍例，隸保定中衛後所籍。生曾祖興，配张氏。生子三：曰城、曰友諒、曰增。友諒配鄭氏，生嶔，存心慈善，與人不争，配李氏，公之王父母也。生封君岑。李早卒，继母劉，生崑。劉抚育封君以慈，封君通《周易》，遊司庠，事劉孝，待崑友。七試于乡，俱未偶。仕至西安府教授，以子貴，封御史。配申氏，生公。申卒，继配申。公幼承庭訓，受易，未就外傅。弱冠补司庠弟子员。中丙午乡试，登己未進士。授安庆推官。正直执法，巡抚喻君時、方君濂、巡按黄君喬、吴君遵，皆剡荐于朝，极其稱许。欽取，选南京浙江道御史。奉命督理粮储。今上登极覃恩，封父岑御史，贈母申氏、封继母申氏、妻齊氏，俱孺人。升知台州府，人心感激，颂聲大作。而父訃至矣，公哀毁奔丧。因考察左遷之，人心不惬，公亦深居無仕进心。已而當道去，公論明，乃补忻州判、大同府推，陟南户部主事、郎中，俱迎养申母。考满入京，因疾請旨家居，谢客养痾，迹不入城府者五年矣。竟以前疾不瘳，於萬曆辛巳年五月二十一日，卒于家，距生正德己卯十一月初一日，享年六十三歲。孺人齊氏亦告終于萬曆壬午年五月二十日，距生正德庚辰七月十三日，享年六十三歲。仕宦十餘年，終之日家無餘貲。二喪未舉，远近仰其清德，咸为之助。监司如川曹公、郡守望湖张公、同乡宣大总制範溪鄭公、延绥巡撫肖巖王公、副使两河劉公、静軒劉公、知县遂宇劉公，皆以俸金賻焉。公弟三人：科，引禮生，娶知县蘇廷舉女；第，娶训导郭完女；登，生员，娶教谕吴廷燧女，俱继母申出。男二：長克讓，生员，娶省祭郭洲女；次克訥，生员，娶生员王谦女。女五：長適府同知劉卓子太学生劉惟恂，次適县丞陳嘉會子陳數，早卒；次適知州朱文子朱思謙；次即余子生员似鲸妻；次適太守南壽孫生员南效才。孫女四：一許聘巡撫王汝梅孫三玄；一許聘知县刘峤孫颐龙，餘幼，俱克讓出。。

 家族 
高祖高玘；曾祖高興；祖父高友諒；父高岑。母申氏；繼母申氏。弟高科、高第、高登。子高克讓、高克訥。

参考文献

J
Category:清苑人
Category:明朝安慶府推官
Category:明朝南京監察御史
Category:明朝台州府知府
Category:明朝忻州判官
Category:明朝大同府推官
Category:南京戶部主事
Category:南京戶部郎中